….. منارا ارمان….
من چینچو ارمان دلءِ گوں تاراں اڑینتگ ات گوں
 بلے نہ زانتوں
 کہ زندگی گوں منءَ چوں لیبانی دروشمءَ بیت
ترا گوں مکرّءُ دلیلاں گوں وت بَبا آ دَنتیں
 نزانت اے زند مئے
 گمانی امباری جوڑ بیت ایں
 چوں شپ کدگ مان اڑان پروشان بیت
 منارا دوریں دیاری دور دنت
 چوں گاریں زندءِ مساپتاں گوں
 ءُ سربتگ کنت
 من گرانیں زندءِ مساپتان گون کہ سر جناناں باں
 تئی دوری یے کوھلیں کہ درداں
 ءُ بنگراں باں
 من بے مرادباں
 ھما مرادءِ کہ پہ ترارا دلءَ من داشتگ
 ھما مراد!
 دشمنانی ھر جان
 اےزندگی انگران گوں ھور کت
 چو پرشتگیں کبرئےکہ شَکءَ
 گوراگ ءُ مرگانی اوشت جاہ بوت
 بلے نہ پھم اِت!
 تو زندءِ گرانیں مساپتانی
 مئے چَپءُ راست
 من پہ ترا چینچو مھر کماتگ
 من پہ ترا موسمانی کوشءَ گوں سنج گلاتگ
 مئے زندءِ مھرانی دروشمءَ چو
 تو ھچ نہ زانت کہ
 منی تو زندءِگران بھائیں وپا ئے بادگیر
 منی تو مھرانی نگرھیں تاس
 منی تو مھرانی اَرزّءُ کیمت
 دو ترپشءُ تھلیں گوں دانکاں تول ات
 ھما منءَ کہ من زندءِ رنگراھاں سرجناناں
 نہ باں من آسر
 اے زندگی یے ھما دیارءَ
 کہ زندءِ ماڈی کہ زندءِ بادگیر کہ زندءِ واھیشت
 کماتگ اَت من
 ترا چہ بے ھالءُ بے وپا اِنت
 تئی گلاؤک
 ھما کہ گوتو زندءِ دروگیں گوں کسھانءَ
 وتارا گموارےِگوں ترا کُت
 ھما کجا شت؟
 بلے من چہ تو نوں سک دوراں
 من کونجاں دردانی ھور توراں
 ھما اِنت چہ من کے دور بوتے
 اے زندگی چو گیابءِ درچکےءَ تنّ مرکیں
 تو پرچہ چو کُت
 تو مھرے نامءَ منءَ گنوک کُت
 تو ھانیءُ سسی ءِ نامءَ دروگ نوک کت
 مھرے نامءَ بدیں نشانے تو ٹک نوک کت .
 ودارءَ تئی گا من نشتاں چند سال
 ءُ کرن گوازینت
 تو انگتءَ پہ دو دورگیں گپاں وتارا باھینت
 شپاں تھاریں من انگہ نندانءُ ارس جیڑاں
 وتءَ گوں گیڑاں
 دمے گوں چرسءَ دلءِ زھیراں
 پہ بنگ میناں
 پہ بنگ مینان
 گپوردرملکی